## La Conselleria d’Educació destina cinc milions d’euros per a subvencionar activitats extraescolars en els municipis de la Comunitat Valenciana

*** Les activitats es faran, de manera general, en els centres educatius del municipi sol·licitant i es dirigixen a la població escolar de 3 a 18 anys
* El termini de sol·licitud està obert fins al 14 d’agost**

La Conselleria d’Educació, Cultura, Universitats i Ocupació ha publicat en el *Diari Oficial de la Generalitat Valenciana* ([DOGV](https://dogv.gva.es/es/resultat-dogv?signatura=2024/7448)) la resolució per la qual destina 5 milions d’euros per a subvencionar activitats extraescolars, complementàries, culturals i esportives en els municipis de la Comunitat Valenciana.

Les activitats han d’estar concebudes per a la població escolar del municipi sol·licitant, d’entre 3 i 18 anys, i el seu objecte és facilitar la conciliació familiar durant els períodes de reducció de l’horari lectiu dels mesos de setembre i juny, així com durant les vacacions escolars.

En este sentit, se subvencionaran les activitats que es duguen a terme en els centres educatius del municipi entre el 24 de juny de 2024 i l’1 de juliol de 2025.

Els municipis que tinguen població escolar de la franja d’edat indicada anteriorment tenen de termini fins al pròxim 14 d’agost per a sol·licitar de manera telemàtica estes ajudes, a través de la [seu electrònica de la Generalitat](http://seu electrònica de la Generalitat).

Fecha: 05/08/2024